डा.रामशरण महतले पुनःनिर्माण, पूर्वाधार र कृषिलाई प्राथमिकता सहित सबै क्षेत्रलाई रिझाउने गरी अर्थमन्त्रीका रूपमा आफ्नो सातौं बजेट संसद्मा पेश गरे। महाभूकम्पपछिको पुनःनिर्माण, कचल्टिएको आर्थिक सुधारको श्रृंखला कार्यान्वयन र आर्थिक विस्तार मार्फत ६ प्रतिशतको वृद्धि हासिल गर्ने घोषणा गरेका छन्, उनले। यद्यपि, बजेटको दम अर्थमन्त्रीको भाषणमा नभई त्यसपछिका ३६४ दिनमा देखिनेछ। सबैथोक अटाएको डा. महतको कर्णप्रिय बजेटले कार्यान्वयनमा जोड दिए पनि पुराना बजेटहरूको हविगत विचार्दा एउटा कुरा भने तत्काल भन्न सकिन्छ– 'ढाँटको निम्तो खाई पत्याउनु।'
